6H Arkiv - Side 2 af 3 - ultrarun.dk
26. juli 2014 ultrarun.dk	Skriv en kommentar Ultraglobal
Tags: 12H, 24 timer, 24H, 6H, rekord, Swiss Alpine	|
Der har været travlhed
1. juni 2014 ultrarun.dk	Skriv en kommentar Ultraglobal
Hold nu op en ultraweekend! 24 timer ved havet, 12run, Ultrabalaton og Comrades.
Jeg har ikke set en officiel resultatliste fra debutløbet 24 timer ved havet endnu, men det forlyder, at der er blevet løbet stærkt i det nordjyske! Kim Klitgaard Sørensen skulle have rundet 220 km på de 24 timer. Super flot! Tillykke til arrangørerne med et tilsyneladende godt arrangement.
Kvalifikationskrav til bruttogruppe og landshold 24 timer.
Som ventet blev der også løbet stærkt på Refshaleøen ved 12run. Ved dette løb blev udover 12 timer også løbet på 6 timer.
Brian Arreborg Hansen vandt suverænt 6 timers løbet med 82,520 km! På baggrund af Brians tidligere resultater, så var en lang distance ventet.
Frederik Bøjholm blev også en suveræn vinder på 12 timer med 130 km. Frederik har også tidligere løbet langt, så en absolut en favoritsejr.
Kvalifikationskrav til bruttogruppe og landshold 100 km.
I Ungarn er Anne-Marie Rossen i dag blevet 5’er i det 212 km lange løb rundt om Balatonsøen. 27 timer 5 minutter var alt, hvad Anne-Marie skulle bruge. Dejligt at se, at Anne-Marie har fået gang i benene igen på de lange distancer.
På nuværende tidspunkt venter vi på, at John Hornbech Christensen kommer i mål.
Comrades Marathon er signende verdens største ultraløb i Sydafrika – 89 km. Der er mig bekendt ingen danskere med i dette års løb. Til gengæld er omkring 25 svenskere til start.
Jonas Buud har tidligere gjort det rigtigt flot i dette løb. I år blev det til en 7. plads små 10 minutter efter vinderen.
På kvindesiden blev Frida Södermark 8’er.
Stort tillykke til vores svenske naboer.
Så er der Grand Prix igen
30. maj 2014 ultrarun.dk	Skriv en kommentar Ultradansk
I morgen er der igen masser liv på Refshaleøen. Om der er glitter og farvestrålende udklædninger ved jeg ikke, men jeg har da hørt om en enkel kjole, der skal luftes når 12run løber af stablen.
Der bliver ikke konkurreret så meget på 12 timers distancen. Der er er 6 timer, 100 km og 24 timer bare mere populære. Det gør det jo så bare meget mere interessant, når de cirka 30 løbere sætter gang i fødderne over et halvt døgn.
Den danske rekord på 12 timer indehaves fortsat af Kim Rasmussen fra TIF. Er det ikke snart tid til, at den bliver slået 😉
Tags: 12H, 6H	|
Et løb for alle…
https://www.facebook.com/24timervedhavet
I morgen starter et nyt ultra-initiativ i Sæby, hvor der er premiere på et nyt 24 timers løb. I lighed med andre ultrafestivaler, er der også mulighed for at løbe andre distancer.
Jeg forstår godt, at man ønsker at lægge et 24 timers løb i maj/juni i Danmark. Dagene er ikke for varme og nætterne ikke for kolde. Nogle vil nok sige, at det er vel optimistisk at lægge et 24 timers løb blot en uge efter DM på Bornholm. Og at det helt sikkert er grunden til, at der kun er 8 single-løbere til start. I Sæby ser det dog ud som om, at der er mere fokus på det sociale, men der er også DAF-opmålt rute og elektronisk måling af runder – et løb for alle.
Jeg ønsker arrangørerne og løberne held og lykke med debuten.
Tags: 24 timer, 24H, 6H	|
Fest på legepladsen
20. marts 2014 ultrarun.dk	Skriv en kommentar Ultralokal
Så er to’eren klar! Team Citronmåne har offentliggjort datoen for Fruens Hamster Trail no. 2 her til aften. Så vil du være med til 6 timers trail 16. august i Fruens Plantage ved Næstved, så skal du nok være hurtig ved tasterne, da der kun er 40 pladser.
For mit vedkommende så bliver det nok til endnu en tur i “baren”, hvis det kan passes ind i kalender. Hvis træningen går godt, så skulle jeg gerne være i nedtrapning til UltraVasan 14 dage senere. Med god 150 højdemeter pr. 3,7 km, så skal jeg ikke “gennembankes” 🙂 Men det skal du da!
Tags: 6H, trail	|
Skövde 6 timmars 2014
6. marts 2014 ultrarun.dk	Skriv en kommentar Ultraglobal
Over 180 løbere er klar til at løbe 6 timers løb i Skövde, Sverige på lørdag.
Det er 10. gang, at der bliver løbet timeløb i Skövde. Arrangementet er et godt eksempel på, at det absolut ikke er blevet mere uinteressant at løbe ultraløb.
Mig bekendt er der ingen danskere til start, men det kan du jo ændre på. Skulle du få lyst til at drage til Skövde i weekenden, så kan du stadig godt få en plads. Se mere om løbet her.
Spændt på at se, hvor mange der kommer over 80 km.
Fruens Hamster Trail
1. februar 2014 ultrarun.dk	Skriv en kommentar Ultradansk
Fruens Plantage ved Næstved lagde bakker til, da Team Citronmåne arrangerede Fruens Hamster Trail – 6 timers trailløb på en runde på 3,7 km med godt 160 højdemeter.
Teamet bag mente på forhånd, at løbet nok måtte være Danmarks hårdeste 6 timers løb. Som en af løberne sagde efterfølgende: Fruen var vist lidt af en bitch i dag.
Det var en fornøjelse af stå i “baren” og følge de 20 løberes kamp mod det glatte og våde spor. Da jeg kender bakkernes indvirkning på egen krop, så var jeg faktisk overrasket over hvor mange som løb i alle 6 timer.
På en dag, hvor der ikke er så meget fokus på km, skulle der jo alligevel findes nogle, som løb længst. Kenneth Kofod var suveræn vinder foran Mikkel Birch Gormsen og Mads Blume. Mikkel og mads havde en tæt dyst gennem alle 6 timer. Tillykke!
Tak til Team Citronmåne for en tjans i baren. Jeg er klar til 2’eren.
Copenhagen 6 Hour Run
26. oktober 2013 ultrarun.dk	Skriv en kommentar Ultradansk
I flot efterårsvejr blev der i dag løbet 6 timers løb ved Albertslund. Selvom de helt officielle resultater mangler, så kan det konstateres, at der blev løbet pænt stærkt i år.
Kvindernes løb blev suværent vundet af Louise Skak. Louise havde sidste passage af målstregen på næsten 69 km 7½ minut før slutsignal. Mon ikke det blev til et resultat over de 70 km. Udtagelseskriteriet ift. 100 km-holdet er på 72½ km, så et flot resultat. På de næste pladser kom hhv. Hanne Christensen med over 64 km og Mitzi Rønholt Larsen med over 62 km.
Der er ellers uskreven lov om, at man ikke vinder sine egne løb. De paragraffer plejer Charley Prødel at se stort på. Det gentog sig i dag, hvor Charley kommer over 75½ km i herrernes løb, efterfulgt af Frederik Bøjholm godt 2 minutter efter. Bjørn Jensen kommer ind som 3’er med over 73 km på kontoen. Dejligt at se, at Charley har fået gang i benene. Måske det kunne blive til et comeback på landsholdet? Hos herrerne ligger udtagelseskriteriet på 83 km for at kvalificere sig til 100 km-holdet.